„Practic, în acest caz, vorbim de adevărate sicrie pe roți, la care kilometrii dați înapoi reprezintă cea mai mică dintre probleme.“ La nivelul lunii mai, ultima pentru care există date publice, s-au importat peste 47.000 de automobile la mâna a doua, mai bine de dublu față de perioada similară a anului trecut, în timp ce în total în primele cinci luni ale anului numărul acestora s-a apropiat de 215.000 de unități.